wickkiey/tamil-wikipedia-chunked huggingface dataset:
# மை. ந. இலட்சுமி தேவி

**மைசூர் நரசிம்மாச்சார் இலட்சுமி தேவி**, என அழைக்கப்படும் **மை. நா. இலட்சுமி தேவி** (*M. N. Lakshmi Devi*) என்பவர் ஒரு மூத்த கன்னடத் திரைப்படக் கலைஞர் ஆவார். இவர் சிந்தாமணியினைச் சார்ந்தவர். மேலும் 7 தசாப்தக் கால வாழ்க்கையைக் கொண்ட இவர் சிறீனிவாச கல்யாணா (1952) திரைப்படத்தில் அறிமுகமாகிக் கிட்டத்தட்ட 1000 படங்களில் நடித்துள்ளார். தேவி "பக்த கனகதாச" (1960), "பங்காரத மநுஷ்ய "(1972), "வீரா கேசரி" (1963) உட்படப் பல திரைப்படங்களில் நடித்ததன் மூலம் நன்கு அறியப்படுகிறார்.  
தேவி 1952ஆம் ஆண்டு சிறீனிவாச கல்யாணாம் திரைப்படம் மூலம் அறிமுகமானார். *ரத்னா மஞ்சரி (1962)* திரைப்படத்தின் "யாருரு நீருரு" என்ற பாடல் லட்சுமி தேவி மற்றும் நரசிம்மராஜுவில் படமாக்கப்பட்டது. தேவி பல தொடர்களிலும் நடித்துள்ளார். இன்னும் இவர் படங்களில் நடித்து வருகிறார் (கூகிள்-2013) (ராஜாஹுலி-2013). கன்னடச் சினிமாவில் 72 ஆண்டுகள் திரை இருப்பைக் கொண்ட ஒரே நடிகை இவர் ஆவார்.
# மை. ந. இலட்சுமி தேவி

## விருதுகள்

- 2001-02 - சிறந்த துணை நடிகைக்கான கர்நாடக மாநில திரைப்பட விருது - *கல்லர கல்லா*.
- 2006-07 - டாக்டர் ராஜ்குமார் வாழ்நாள் சாதனையாளர் விருது - கர்நாடக அரசு.
# ரேகா தாசு

**ரேகா தாசு** (*Rekha Das*) கன்னடத் திரைப்படத் துறையினைச் சார்ந்த ஓர் இந்திய நடிகை ஆவார். நடிகையாக ரேகா தாசு நடித்த குறிப்பிடத்தக்கப் படங்களில் சில *சுவேதாக்னி* (1991) *சாந்தி கிராந்தி* (1991) மற்றும் *ஹூவு ஹனு* (1993) ஆகியவை அடங்கும்.
# ரேகா தாசு

## தனிப்பட்ட வாழ்க்கை

ரேகா கன்னடத் திரைப்பட இயக்குநரும் தயாரிப்பாளருமான ஓம் பிரகாசு ராவை மணந்தார், இந்த இணையருக்கு ஒரு மகள் சுரவ்யா உள்ளார். இவரும் ஒரு நடிகை ஆவார்.
# ரேகா தாசு

## பணி

ரேகா தாசு கன்னடத்தில் அறுநூற்று ஐம்பதுக்கும் மேற்பட்ட திரைப்படங்கள் மற்றும் பல தொலைக்காட்சி தொடர்களில் நடித்து வருகிறார். இவரும் நகைச்சுவை நடிகர் டென்னிஸ் கிருஷ்ணாவும் இணைந்து நூறு படங்களில் நடித்துள்ளனர்.
# ரேகா தாசு

## தேர்ந்தெடுக்கப்பட்ட திரைப்படவியல்

- *ருத்ர தாண்டவ* (1990)
- *மிருத்யுஞ்சயா* (1990)...ஸ்ரீதேவி
- *சாந்தி கிராந்தி* (1991)
- *கோபி கிருஷ்ணா* (1992)
- *மாலாஸ்ரீ மாமாஸ்ரீ* (1992)
- *கர்பூரட கோம்பே* (1996)
- *அம்மாவ்ரா கந்தா* (1997)
- *அர்ஜுன் அபிமன்யு* (1998)
- *மாங்கல்யம் தந்துனானேனா* (1998)
- *ப்ரண்ட்ஸ்* (2002)
- *சிம்ஹாத்ரிய சிம்ஹா* (2002)
- *ஆன்ட்டி ப்ரீத்சே* (2001)
- *மௌர்யா* (2004)
- *மனசுகுல மதுரா* (2008)
- *காட்பாதர்* (2012)
- *ஆர்யன்* (2014)
- *சாஹாசி மக்களு* (2018)
- *துரோணா* (2020)
# பார்பாரியா வெர்னா

**பார்பாரியா வெர்னா** (தாவரவியல் பெயர்: *Barbarea verna*, ஆங்கிலம்: *Land cress*, *American cress*, *bank cress*, *black wood cress*, *Belle Isle cress*, *Bermuda cress*, *poor man's cabbage*, *early yellowrocket*, *early wintercress*, *scurvy cress*, *creasy greens*, *upland cress*. என்பது இருபருவத் தாவரம் ஆகும். இவ்வினம், பிராசிகாசியே (Brassicaceae) என்ற தாவரக்குடும்பத்தின் கீழ் அமைந்துள்ளது. இதன் பிறப்பிடம் தெற்கு ஐரோப்பாவும், மேற்கு ஆசியா எனவும் கருதப்படுகிறது. 17-ஆம் நூற்றாண்டு முதல் இங்கிலாந்தில் இத்தாவரத்தின் இலைகள், காய்கறியாக பயன்படுத்த பயிரிடப்படுகிறது. இது 25 - 80 செண்டி மீட்டர் உயரம் வரை வளரும் இயல்புடையது. இதன் பூந்துணர் (raceme) 6 முதல் 25 மலர்களை, தண்டு நுனியில் பெற்றிருக்கும். இது சான்விச், சாலட், பசளி போல சமையலிலும், சூப்பிலும் பயன்படுத்தப்படுகிறது.
# பார்பாரியா வெர்னா

## இதையும் காணவும்

- கீரைகளின் பட்டியல்
# தக்குமா நிசிமுரா

**தக்குமா நிசிமுரா ** (ஆங்கிலம்; மலாய்: *Takuma Nishimura*; சப்பானியம்: 西村 琢磨; சீனம்: 西村琢磨); (12 செப்டம்பர் 1889 - 11 சூன் 1951) என்பவர் மூத்த சப்பானிய இராணுவ அதிகாரி ஆவார். இரண்டாம் உலகப் போரின் போது, மலாயாவில் சப்பானிய படையெடுப்பின் போது, சப்பானிய இராணுவத்தின் தளபதி; மற்றும் சிங்கப்பூர் சப்பானிய ஆக்கிரமிப்பில் தீவிரமாக இருந்தவர் ஆவார்.  
சப்பான் சரணடைந்த பிறகு, சூக் சிங் படுகொலைகளில் அவரின் பங்கிற்காக பிரித்தானிய சிங்கப்பூரில் ஒரு போர்க் குற்றவாளியாக விசாரிக்கப்பட்டு தண்டிக்கப்பட்டார். நான்கு ஆண்டுகள் சிறைத் தண்டனைக்குப் பிறகு, பாரிட் சூலோங் படுகொலை தொடர்பான விசாரணைக்காக அவர் ஆஸ்திரேலிய அதிகாரிகளிடம் ஒப்படைக்கப்பட்டார். அவர் மீதான போர்க் குற்றங்கள் மெய்ப்பிக்கப்பட்டு, 1951 சூன் 11-ஆம் தேதி, அப்போதைய ஆஸ்திரேலியப் பிரதேசமான பப்புவா நியூ கினி, மானுசுத் தீவில் தூக்கிலிடப்பட்டார்.
# தக்குமா நிசிமுரா

## இராணுவ வாழ்க்கை

சப்பான், புகுவோகா மாநிலத்தைப் பூர்வீகமாகக் கொண்ட நிசிமுரா, 1910-இல் சப்பானிய அரச இராணுவக் கல்லூரியின் 22-ஆவது வகுப்பில் பட்டம் பெற்றார். பின்னர் இராணுவப் பொறியியல் பள்ளியில் பயின்றார். 1920-இல் இராணுவ உயர்க் கல்லூரியின் 32-ஆவது வகுப்பில் பட்டம் பெற்றார். அவர் தம் தொழில் வாழ்க்கையின் பெரும்பகுதியை சப்பானிய அரச இராணுவப் பொதுப் பணிகளிலும்; மற்றும் நிர்வாகப் பதவிகளிலும் பணியாற்றினார்.  
1936 முதல் 1938 வரை, நிசிமுரா 9-ஆவது சப்பானியத் தரைப்படைப் பிரிவின் தளபதியாக இருந்தார். மேலும் 1938 முதல் 1939 வரை 1-ஆவது சப்பானியப் பீரங்கித்துறைக்குத் தலைமை தாங்கினார். பின்னர் 1939 முதல் 1940 வரை சப்பானியக் கிழக்குப் பாதுகாப்பு இராணுவத்திற்குத் தலைமைத் தளபதியானார். 1940-இல் மேஜர் ஜெனரலாகப் பதவி உயர்வு பெற்றார். 1940-இல் பிரெஞ்சு இந்தோசீனா மீதான படையெடுப்பில் சப்பானிய இராணுவத்தின் தளபதியாக இருந்தார். 1941-இல் உயர்த் தளபதியாகப் பதவி உயர்வு பெற்றார்.
# தக்குமா நிசிமுரா

## இரண்டாம் உலகப் போர்

1941-ஆம் ஆண்டில், நிசிமுரா 21-ஆவது சப்பானியத் தற்சார்பு படைப்பிரிவுக்கும்; பின்னர் மலாயா நடவடிக்கையின் போது அரச இராணுவப் பிரிவுக்கும் தளபதியானார். மூவார் போரின் போது, 155 ஆஸ்திரேலிய மற்றும் இந்தியப் போர்க் கைதிகளை, சப்பானியர்கள் பாரிட் சூலோங் படுகொலை என்று அழைக்கப்பட்ட துர்நிகழ்வில் கொன்றனர்.  
சிங்கப்பூரில் நேச நாட்டுப் படைகள் சரணடைந்ததைத் தொடர்ந்து, சூக் சிங் படுகொலை நடந்த காலக்கட்டத்தில், சிங்கப்பூர் தீவின் கிழக்குப் பகுதிக்கு நிசிமுரா பொறுப்பாளராக இருந்தார். அத்துடன் சப்பானிய இராணுவத்தின் 25-ஆவது பிரிவின் மூத்த தளபதியான தோமோயுகி யமாசிதாவுடன் அடிக்கடி முரண்பாடுகளில் ஈடுபட்டு வந்தார்.  
சில வேளைகளில் நிசிமுரா வேண்டும் என்றே தோமோயுகி யமாசிதாவை அவமதிக்கும் செயல்களிலும் ஈடுபட்டார். இதன் விளைவாக, நிசிமுராவின் இராணுவப் பிரிவுக்கு சப்பானியப் பேரரசரின் வெற்றிச் சான்றிதழும் (*Emperor's Victory Citation*) மறுக்கப்பட்டது. அத்துடன் நிசிமுரா சப்பானுக்குத் திரும்ப அழைக்கப்பட்டார்; மற்றும் ஏப்ரல் 1942-இல் அவர் கட்டாய ஓய்வு பெற வேண்டிய நிலையும் ஏற்பட்டது.  
சூன் 1943 முதல் பிப்ரவரி 1944 வரை, வடக்கு மியான்மரில் உள்ள சான் மாநிலங்களின் ஆளுநராக நிசிமுரா நியமிக்கப்பட்டார். அதன் பின்னர் மார்ச் 1944 முதல், சுமத்ரா தீவிற்கு சப்பானிய இராணுவ ஆளுநராக நியமிக்கப்பட்டார். போர் முடியும் வரையில் அவர் அந்தப் பதவியில் இருந்தார்.
# தக்குமா நிசிமுரா

## போர்க் குற்றங்களுக்கான விசாரணைகள்

இரண்டாம் உலகப் போர் முடிவடைந்த பிறகு, சிங்கப்பூரில் உள்ள பிரித்தானிய இராணுவ நீதிமன்றம் சூக் சிங் படுகொலை நிகழ்வுக்காக நிசிமுராவை விசாரணை செய்தது. நிசிமுரா ஒரு போர்க் குற்றவாளி என தீர்ப்பு வழங்கி; அவருக்கு ஆயுள் தண்டனை விதித்தது. நான்கு ஆண்டுகள் சிங்கப்பூரில் தம் சிறைத்தணடனையை அனுபவித்தார். அவரின் தண்டனை முடியும் கட்டத்தில் தோக்கியோவுக்குத் திருப்பி அனுப்பப்பட்டார்.  
நிசிமுரா சப்பானுக்குத் திருப்பி அனுப்பப்பட்டபோது, அவரை ஆங்காங்கில் உள்ள ஒரு கப்பலில் இருந்து ஆஸ்திரேலிய இராணுவப் போலீசார் வலுக்கட்டாயமாக வெளியேற்றி கைது செய்தனர். தொடர்ந்து அவரை பப்புவா நியூ கினி, மானுசு தீவிற்கு கொண்டு சென்றனர். அங்கு ஆஸ்திரேலிய இராணுவ நீதிமன்றத்தின் முன் நிறுத்தப்பட்டு; பாரிட் சூலோங் படுகொலை தொடர்பான நிகழ்வுகளுடன் விசாரணை செய்யப்பட்டார்.  
பாரிட் சூலோங் படுகொலையில் துப்பாக்கிச் சூடு நடத்தவும், போர்க் கைதிகளின் உடல்களை அழிக்கவும் நிசிமுரா உத்தரவிட்டார் என்பதற்கான சான்றுகள் மெய்ப்பிக்கப்பட்டன. நிசிமுரா குற்றவாளி என நிரூபிக்கப்பட்டு, 11 ஜூன் 1951-இல் மானுசு தீவில் தூக்கிலிடப்பட்டார்.
# ஆனந்த கண்ணன்

**ஆனந்த கண்ணன்** (*Anandha Kannan*) (23 மார்ச் 1973-16 ஆகத்து 2021) சிங்கப்பூர் இந்தியரான இவர் ஒரு நடிகரும் தொலைக்காட்சி தொகுப்பாளரும் ஆவார். சிங்கப்பூர் மற்றும் சன் டிவி நெட்வொர்க்கில் ஒளிபரப்பப்பட்ட இவரது நாடக படைப்புகள் மற்றும் நிகழ்ச்சிகளுக்காக பிரபலமாக அறியப்படுகிறார்.
# ஆனந்த கண்ணன்

## ஆரம்பகால வாழ்க்கை மற்றும் குடும்பம்

ஆனந்த கண்ணன் 1973 மார்ச் 23 அன்று சிங்கப்பூரில் கோவிந்தராஜு மற்றும் வசந்தகுமாரிக்கு மகனாகப் பிறந்தார். இவர், ராணி கண்ணா என்பவரை மணந்தார். இவர்களுக்கு ஒரு மகள் உள்ளார்.
# ஆனந்த கண்ணன்

## இறப்பு

பித்த நாள புற்றுநோயால் பாதிக்கப்பட்டிருந்த ஆனந்த கண்ணன் தனது 48 வயதில் 16 ஆகத்து 2021 அன்று சிங்கப்பூர் பொது மருத்துவமனையில் காலமானார்.
# 2,4,6-முந்நைட்ரோபென்சாயிக் அமிலம்

**2,4,6-முந்நைட்ரோபென்சாயிக் அமிலம்** (2,4,6-Trinitrobenzoic acid) என்பது (O<sub>2</sub>N)<sub>3</sub>C<sub>6</sub>H<sub>2</sub>CO<sub>2</sub>H என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். பென்சாயிக் அமிலத்தின் நைட்ரேட்டு வழிப்பொருளான இச்சேர்மம் அதிகமான வெடிக்கும் பண்பை கொண்டுள்ளது.
# 2,4,6-முந்நைட்ரோபென்சாயிக் அமிலம்

## தயாரிப்பு

2,4,6-முந்நைட்ரோதொலுயீனை ஆக்சிசனேற்ற வினைக்கு உட்படுத்தி 2,4,6-முந்நைட்ரோபென்சாயிக் அமிலம் தயாரிக்கப்படுகிறது. 2,4,6-முந்நைட்ரோதொலுயீனுடன் நைட்ரிக் அமிலத்திலுள்ள சோடியம் குளோரேட்டு மற்றும் இருகுரோமேட்டு சேர்க்கப்படுகிறது. and with dichromate.
# 2,4,6-முந்நைட்ரோபென்சாயிக் அமிலம்

## வினைகள்

சூடாக்கும்போது 2,4,6-முந்நைட்ரோபென்சாயிக் அமிலம் கார்பாக்சில் நீக்க வினைக்கு உட்பட்டு 1,3,5-முந்நைட்ரோபென்சீனைக் கொடுக்கிறது. வெள்ளீயத்துடன் இச்சேர்மத்தைச் சேர்த்து ஒடுக்க வினைக்கு உட்படுத்தினால் 2,4,6-முந்நைட்ரோ அமினோபென்சீனாயிக் அமிலத்தை அளிக்கிறது. இது புளோரோகுளுசினால் சேர்மத்தை தயாரிக்க உதவும் முன்னோடிச் சேர்மமாகும்.
# லியுபோவ் அக்கேபுஷ்

**லியுபோவ் மைகைலிவ்னா ஹக்கேபுஷ்** (*Liubov Mykhailivna Hakkebush*, 26 செப்டம்பர் 1888 – 28 மே 1947) என்பவர் உக்ரேனிய நடக நடிகை, ஆசிரியர், மொழிபெயர்ப்பாளர். இவர் உக்ரைனிய சோவியத் சோசலிசக் குடியரசின் மக்கள் கலைஞர் (1943) என்ற விருதைப் பெற்றவர். இவர் மாஸ்கோ கமெர்னி நடகக் கலையரங்கில் படித்தார். மேலும் மாஸ்கோவில் உள்ள கோப்சார் உக்ரேனிய கிளப்பின் தொழில்முறை அல்லாத நாடகத் தயாரிப்புகளில் தோன்றினார். 1926 ஆம் ஆண்டில், இவரது கணவர் வாசில் வாசில்கோ ஹக்கேபுஷ் உடன் ஒடெசாவுக்கு குடிபெயர்ந்தார். அக்கேபுஷ் 1933 வரை கார்கிவ் செர்வோனோசாவோட்ஸ்க் உக்ரேனிய நாடகக் குழுவில் பணியாற்றினார்.  
இரண்டாம் உலகப் போரின் போது இவர் ஷெவ்செங்கோ கார்கிவ் உக்ரேனிய நடககக் குழுவில் இணைந்தார் (1941-1944).  
1944 க்குப் பிறகு அக்கேபுஷ் கீவில் குடியேறி மொழிபெயர்ப்புப் பணியில் கவனம் செலுத்தினார். மொலியர், கார்க்கி ("த பூர்ஷ்வா"), திரென்யோவ், அஃபினோஜெனோவ், ரோமாஷோவ் ஆகியோரின் படைப்புகளை உக்ரேனிய மொழியில் மொழிபெயர்ப்பு செய்தார்.  
லியுபோவ் அக்கேபுஷ் 28 மே 1947 அன்று கீவில் இறந்தார்.  
1938-47 காலகட்டத்தில் இவர் கிவ் நகரின், சைட்டோமிர்ஸ்கா தெருவில் வாழ்ந்த 17 எண்ணுள்ள வீட்டில் வாழ்ந்தை நினைவுகூறும் விதமாக வீட்டின் முகப்பில் ஒரு கருங்கலாலான நினைவுப் பலகை நிறுவப்பட்டது.
# காயத்திரி ஐயர்

**காயத்திரி ஐயர்** (*Gayathiri Iyer*) என்பவர் **ஊர்மிளா காயத்ரி** என்றும் அழைக்கப்படுகிறார். இவர் தமிழ்நாட்டைச் சேர்ந்த ஓர் இந்திய நடிகையும் வடிவழகியும் ஆவார். இவர் கேரளாவில் கொச்சியில் வளர்ந்தார். இவர் இந்தி, கன்னடம், தெலுங்கு மற்றும் வங்காள மொழித் திரைப்படங்களில் நடித்துள்ளார்.
# காயத்திரி ஐயர்

## திரைப்படங்கள்

கன்னடத்தில் இவரது முதல் குறிப்பிடத்தக்கப் படம் நமோ பூட்டாத்மா ஆகும். இதன் மறுஆக்கம் தமிழில் யாமிருக்க பயாமேன் என 1983ஆம் ஆண்டு வெளியிடப்பட்டது. இதனை *ஆர். எஸ் இன்போடெயின்மென்ட்* நிறுவனத்தின் எல்ட்ரெட் குமார் தயாரித்து வெளியிட்டார். கோமல் மற்றும் ஹரிஷ் ராஜ் ஆகியோர் முக்கிய கதாபாத்திரங்களில் நடித்தனர். *நமோ பூத்தாத்மா* கருநாடகாவில் 100 நாட்கள் ஓடியது. இரசிகர்களிடையே நல்ல வரவேற்பை இத்திரைப்படம் பெற்றது.  
ஐயரின் அடுத்த வெளியீடு மலேசியா, பெங்களூர் மற்றும் ஐதராபாத்தின் சில பகுதிகளில் படமாக்கப்பட்ட *வேகா என்டர்டெயின்மென்ட்* மூலம் கன்னடத்தில் வெளியான *ஓயிஜா* ஆகும். இதில் சிரத்தா தாஸ், மாதுரி இட்டாகி, சாயாஜி சிண்டே மற்றும் பாரத் ஆகியோர் நடித்தனர். ஏக்தா கபூரின் *ஹைவான் தி மான்ஸ்டர்* என்ற தொடரில் தொலைக்காட்சியில் அறிமுகமான இவர், தனது இயற்கையான எதிர்மறைத் தோற்றத்தில் நடித்தற்காகப் பாராட்டப்பட்டார்.
# காயத்திரி ஐயர்

## திரைப்படவியல்

| 2011 | *ஷ்ரவண* | கன்னடம் |  |
| --- | --- | --- | --- |
| 2012 | *ஆறு* | திரிபுரா | தெலுங்கு |
| 2013 | *சிருஷ்டி* | பெங்காலி |  |
| 2014 | *நினைவில் நின்றவள்* | தமிழ் |  |
| *நமோ பூதாத்மா* | கன்னடம் |  |  |
| 2015 | *Ouija* | க்ஷேத்திரம் |  |
| *டைசன்* |  |  |  |
| 2016 | *ஜகு தாதா* |  |  |
| *மியாவ்* | சுகனா | தமிழ் |  |
| 2017 | *ரைட்* | ஆங்கிலம் |  |
| 2018 | *ரெய்டு* | முக்தா யாதவ் | இந்தி |
| 2019 | *பேய்* | பர்கா கண்ணா | இந்தி |
| 2023 | *பருந்தாகுது ஓர் குருவி* | தமிழ் |  |
| 2024 | பசூகா | மலையாளம் |  |
# காயத்திரி ஐயர்

## தொலைக்காட்சி

| 2019 | *ஹைவான்-அசுரன்* | ஜியானா" ஜியா " கரேவால் | எதிரி |
| --- | --- | --- | --- |
| 2022 | *நாகின் 6* | ரீம் கட்டாரியா |  |
# நிலம்பூர் ஆயிசா

**நிலம்பூர் ஆயிசா** (*Nilambur Ayisha*) என்பவர் மலையாளத் திரைப்படத்துறையிலும் மலையாள நாடகத் துறையிலும் பணிபுரியும் ஓர் இந்திய நடிகை ஆவார். இவர் ஒரு நாடகக் கலைஞராகத் தனது கலை வாழ்க்கையைத் தொடங்கினார். பின்னர் 1960களின் பிற்பகுதியிலும் 1970களிலும் மலையாளத் திரைப்படங்களில் துணை நடிகையாக நடித்தார். இவர் 50க்கும் மேற்பட்ட திரைப்படங்களில் நடித்துள்ளார். மலையாளத் திரைப்படங்கள் மற்றும் நாடகங்களில் நடித்த முதல் முஸ்லிம் சமூகத்தைச் சேர்ந்த பெண் இவர்.  
மஞ்சு வாரியர் இவரது வாழ்க்கையைப் பற்றிய 2023 மலையாள மொழி வாழ்க்கை வரலாற்றுத் திரைப்படமான *ஆயிஷா*வில் நீலம்பூர் ஆயிசாவாக நடித்தார். அமீர் பள்ளிக்கல் இயக்கியுள்ள இந்தப் படத்தை ஜகாரியா முகமது தயாரித்துள்ளார்.
# நிலம்பூர் ஆயிசா

## இளமை

ஆயிசா சென்னை மாகாணத்தில் ஆளுகையிலிருந்த நிலம்பூரில் பிறந்தார். பணக்கார குடும்பத்தில் பிறந்த இவர் கலைகளில் ஆர்வம் கொண்டிருந்தார். தனது 13 வயதில், 47 வயது முதியவரைத் திருமணம் செய்து கொண்டார். ஆனால் ஐந்தாவது நாளில் இவரது திருமண வாழ்க்கையில் முறிவு ஏற்பட்டு அப்போதிருந்து தனிமையில் வாழ்ந்தார்.
# நிலம்பூர் ஆயிசா

## நடிகராக

ஆயிசா 1950களில் நாடகங்களில் நடிக்கத் தொடங்கினார். 1953ஆம் ஆண்டில் தனது 16 வயதில் நாடக ஆசிரியர் ஈ. கே. அயாமுவின் இஜ்ஜு நல்லோர் மன்சனகன் நோக்கு (1953) மூலம் அறிமுகமானார். நாட்டின் பல்வேறு பகுதிகளில் 2,500க்கும் மேற்பட்ட அரங்குகளில் நாடக நிகழ்ச்சிகளில் பங்கேற்றுள்ளார். பின்னர் இவர் கே. டி. முகம்மது, வைக்கம் முகம்மது பஷீர், கான் கவில் மற்றும் பி. ஜே. ஆண்டனி போன்ற பிரபலக் கலைஞர்களுடன் நாடகங்களில் பணியாற்றினார். கே. டி. முகமது எழுதி இயக்கிய *இது பூமியானு*, *தீக்கனல்*, *சிருஷ்டி* மற்றும் *காஃபிர்* போன்ற நாடகங்களில் கதாநாயகியாக நடித்தார்.  
1961ஆம் ஆண்டு இராஜேந்திரன் இயக்கிய *எலிபண்ட் குயின்* என்ற இந்தி திரைப்படத்தின் மூலம் இவர் திரைத்துறையில் நுழைந்தார். மற்ற நடிகர்களில் ஹெலன் மற்றும் ஆசாத் ஆகியோர் அடங்குவர். வேட்டையாடும் குடும்பத்தின் ஒரு பெண்ணாக நடித்தார். தனது சொந்த ஊரில் படமாக்கப்பட்டதால் இவருக்குப் படத்தில் அறிமுகம் கிடைத்தது. இந்த ஆண்டின் பிற்பகுதியில் மலையாளத்தில் தனது முதல் படமான கண்டம் பெச்சா கோட்டிலும் நடித்தார். இதைத் தொடர்ந்து *சுபைதா*, *குட்டிக்குப்பம்*, *ஒலவம் தீரவம்*, குப்பிவாள போன்ற இவர் நடித்த படங்கள் வெளிவந்தன.
# நிலம்பூர் ஆயிசா

## விருதுகள்

2002ஆம் ஆண்டில், ஆயிஷா தி கேரளச் சங்கீத நாடக அகாதமி விருதினைத் தனது நாடகப் பங்களிப்பிற்காகப் பெற்றார். நாடகத்திற்கான இவரது ஒட்டுமொத்தப் பங்களிப்புக்காக எஸ். எல். புரம் மாநில பரிசினையும் பெற்றுள்ளார். இவர் கேரள மாநில திரைப்பட விருதினை இரண்டாவது சிறந்த நடிகைக்காக *ஓமக்குயில் பாடும்போல்* திரைப்படத்திற்காக 2011இல் பெற்றார். 2011ஆம் ஆண்டில் பிரேம்ஜி விருதினைப் பெற்றார்.
# சாய்பிரியா தேவா

**சாய்பிரியா தேவா** (*Saipriya Deva*) தமிழ்த் திரைப்படங்களில் அதிகமாக நடித்துவரும் ஓர் இந்திய நடிகை ஆவார்.
# சாய்பிரியா தேவா

## தொழில்

சாய் பிரியா தேவாவின் குடும்பம் கிட்டத்தட்ட ஒரு நூற்றாண்டுக் காலமாக திரைப்படத் தொழிலில் ஈடுபட்டுள்ளது. இவரது கொள்ளு தாத்தா திரைத்துறை தொடர்பினைத் தொடங்கினார் மற்றும் தாத்தா (வி. எம். பரமசிவ முதலியார் சென்னை தங்க சாலை தெருவில் இருந்த முருகன் திரையரங்கின் உரிமையாளராக இருந்தார். இவர் மலையாளத் திரைப்படமான *என்டே உம்மண்டே பேரு* (2018) என்ற மலையாளத் திரைப்படத்திலும் நடித்தார்.
# சாய்பிரியா தேவா

## திரைப்படவியல்

- குறிப்பு: * என்டே உம்மண்டே பேரு* தவிர பிற அனைத்து படங்களும் தமிழில் வெளிவந்தன.  
| - | 2017 | *சிவலிங்கா* | சங்கீதா |
| --- | --- | --- | --- |
| 2018 | * என்டே உம்மண்டே பேரு* | சைனாபா | மலையாளம் படம் |
| 2021 | *பூம் பூம் காளை* |  |  |
| 2022 | *யுத சதம்* | ராகவி |  |
| 2023 | *டைனோசர்ஸ்* | தீபா |  |
| 2024 | *பாம்பாட்டம்* | நாகமதி | } |
# இல்சே சௌனல்க்னே

**இல்சே சௌனல்க்னே- ரீடர்** ( *Ilze Jaunalksne-Rēdere* ) (பிறப்பு நவம்பர் 19, 1976, சூர்மலா ) லாத்வியாவைச் சேர்ந்த பத்திரிகையாளரும் மற்றும் *டிவி* 3 என்ற லாத்வியாவின் தொலைக்காட்சியின் நடப்பு விவகாரங்கள் நிகழ்ச்சியான *நத்திங் பெர்சனல்* என்பதன் ஆசிரியரும் மற்றும் தொகுப்பாளரும் ஆவார். 2005 முதல் 2008 வரை லாத்வியாவின் தொலைக்காட்சி நிறுவனமான *எல்டிவி* 1 நடப்பு விவகாரங்கள் நிகழ்ச்சியான *டி ஃபேக்டோ* என்பதன் தொகுப்பாளராகவும் இருந்தார்.
# இல்சே சௌனல்க்னே

## பணிகள்

மார்ச் 2006 இல் *டி ஃபேக்டோ*வில், பல்வேறு கட்சிகளைச் சேர்ந்த லாத்வியன் தேசிய அரசியல் தலைவர்கள் பணம் கொடுத்து வாக்குகளை சேகரிப்பதை வெளிபடுத்தினார். ஆனால், குழந்தை பிறக்க இருந்ததால் இவரால் விழாக்களில் பங்கேற்க முடியவில்லை. 2021 ஆம் ஆண்டில், இவருக்கு லாத்வியாவின் மூன்று நட்சத்திர தகுதியின் 4 ஆம் வகுப்பு கௌரவம் வழங்கப்பட்டது. இது லாத்வியாவிற்காக சிறப்பாக சேவை செய்யும் குடிமகன்களுக்கு வழங்கப்படும் உயர்தர ஆணையாகும்.
# இல்சே சௌனல்க்னே

## சொந்த வாழ்க்கை

2019இல் இல்சே இல்சே சௌனல்க்னே சக பத்திரிகையாளர் *குண்டர்சு ரீடர்* என்பவரை மணந்தார்.
# சாந்தினி

**சாந்தினி** (*Chandni*) என்று ஒரே பெயரில் அழைக்கப்படும் **சாந்தினி கீதா**, மலையாளத் திரைப்பட நடிகை ஆவார். இவர் மூத்த இயக்குநர் கமலின் செல்லுலாய்ட் திரைப்படத்தில் நடித்ததன் மூலம் நன்கு அறிமுகமானார்.
# சாந்தினி

## இளமை

சாந்தினி கொல்லம் நகரில் உள்ள வடக்கேவிலாவில் பிறந்தார். இவர் பாத்திமா மாதா தேசிய கல்லூரியில் இளநிலை வணிகம் படித்தார். மழவில் மனோரமா தொலைக்காட்சி அலைவரிசையில் இசை அடிப்படையிலான மெய்க்காட்சி நிகழ்ச்சியில் பங்கேற்பாளராகத் தனது நடிப்பு வாழ்க்கையைத் தொடங்கினார்.
# சாந்தினி

## திரைப்படவியல்

| 2013 | *செல்லுலாய்ட்* | பி. கே. ரோசி | மலையாளம் | அறிமுக திரைப்படம் |
| --- | --- | --- | --- | --- |
| 2015 | *நெகலுகல்* | வெளியிடப்படவில்லை |  |  |
| *வக்கு* | } |  |  |  |
# சாந்தினி

## தொலைக்காட்சி

மலையாளத் தொலைக்காட்சி மழவில் மனோரமாவில் இசை அடிப்படையிலான மெய்க்காட்சி நிகழ்ச்சியில் பங்கேற்பாளராக சாந்தினி தனது சின்னத்திரை வாழ்க்கையைத் தொடங்கினார்.
# சாந்தினி

## தொலைக்காட்சி

### மலையாள தொலைக்காட்சி

- இந்தியன் வாய்சு (மழவில் மனோரமா)
# ஆலோலம்

**ஆலோலம்** என்பது 1982 ஆம் ஆண்டு வெளிவந்த மலையாள திரைப்படமாகும். இத்திரைப்படத்தினை மோகன் இயக்கியிருந்தார்.  
இத் திரைப்படத்திற்காக கித்தோவின் கதைக்கு ஜான் பால் திரைக்கதை எழுதினார். நெடுமுடி வேணு , பாரத் கோபி , கே. ஆர். விஜயா , சங்கரதி மற்றும் பலர் இப்படத்தில் நடித்துள்ளனர்.காவலம் நாராயண பணிக்கர் மற்றும் ஜெயதேவர் ஆகியோரின் பாடல் வரிகளுக்கு இளையராஜா இசையமைத்துள்ளார்.
# ஆலோலம்

## நடிகர்கள்

- நெடுமுடி வேணு -குட்டன் தம்புரான், கால்நடை மருத்துவ உதவியாளர்
- பாரத் கோபி - முகுந்த மேனன், கால்நடை மருத்துவர்
- கே. ஆர். விஜயா - சாவித்திரி, முகுந்த மேனனின் மனைவி
- சங்கராதி - நாணு
- ராஜ்யம்
- டி. எம்.ஆபிரகாம் -
- தொடுபுழா வசந்தி - ஜானகி
# ஆலோலம்

## கதை

முகுந்த மேனன் மற்றும் சாவித்திரி தம்பதிகளுக்கு குழந்தை இல்லாமல் இருக்கின்றது ஆனாலும் இருவரும் பாசத்துடன் வாழ்ந்து வருகிறார்கள். குட்டன் தம்புரான் என்னும் நபருடன் முகுந்த மேனனுக்கு பழக்கம் ஏற்படுகிறது. குட்டன் தம்புரான் பெண்கள் விஷயத்தில் சற்று சபலம் உள்ள நபராக நடந்து கொள்கிறார். ஒவ்வொரு முறையும் ஏதேனும் ஒரு பெண்ணை இச்சைக்கு அழைப்பதற்காகவே அவர் வார்த்தைகளும் செயல்களும் அமைகின்றன.  
துணி துவைக்கும் சத்தம் கேட்டால் கூட அதை யார் துவைக்கின்றார் எந்த நிலையில் இருக்கின்றார் என்பதனை அறிய ஆவலோடு செல்லக்கூடிய நபராகவும்.. அங்கிருக்க கூடிய பெண்களினால் வசைபாட கூடிய நபராகவும் குட்டன் தம்புரான் இருக்கின்றார். முகுந்த மேனனுக்கு அருகில் உள்ள வீட்டில் இருக்கும் நாணு என்ற விதவைப் பெண்ணோடு குட்டன் தம்புரானுக்கு தொடர்பு ஏற்படுகின்றது. அதனைப் பற்றி முகுந்த மேனனிடம் கூறி அவருக்கும் ஆசையைத் தூண்டுகிறார். ஒரு கட்டத்தில் விதவை மகளிடம் செல்லக்கூடிய அளவிற்கு மிகுந்த மேனன் மாறி விடுகின்றார். இறுதியில் தன்னுடைய மனைவியை எண்ணி விலைமகளிடம் இருந்து விலகி வந்து விடுகிறார்.  
இறுதியாக தன்னுடைய இந்த தவறான செயலுக்கு தூண்டுதலாக அமைந்தது தம்புரான் என்பதனை உணர்ந்து அவர் வீட்டில் இருக்கும் சமயத்தில் அவரை அறைந்து தன்னுடைய கோபத்தை வெளிப்படுத்துகிறார். பின்பு தன்னுடைய மனைவியிடம் சரணடைகின்றார்.
# ஆலோலம்

## இசை

இப்படத்தில் காவலம், ஜெயதேவர் ஆகியோர் பாடல்களுக்கு இளையராஜா இசையமைத்துள்ளார்.
# எம். டி. ராஜேந்திரன்

**எம். டி. ராஜேந்திரன்** (*M. D. Rajendran*) ஓர் மலையாளக் கவிஞரும், பாடலாசிரியரும் மற்றும் புதின ஆசிரியரும் ஆவார். இவரது தந்தை பொன்குன்னம் தாமோதரன் ஒரு கவிஞரும், ஆர்வலரும் ஆவார். இவரது உடன்பிறப்புகள், எம். டி. ரத்னம்மா மற்றும் எம். டி அஜயகோஷ் ஆகியோரும் மலையாளத்தில் எழுத்தாளர்களாக உள்ளனர்.அனைத்திந்திய வானொலியில் பணிபுரிந்த இராஜேந்திரன் , 2012 இல் பணியில் இருந்து ஓய்வு பெற்றார். கிட்டத்தட்ட 40 மலையாளத் திரைப்படங்களுக்கு பாடல் எழுதியுள்ளார். மேலும் ஒரு சில திரைப்படங்களுக்கு இசையமைத்தும் உள்ளார். இவரது பாடல்களின் தொகுப்பு 'நின் தும்பு கெட்டித்த சூறல் முடி' என்ற தலைப்பில் புத்தகமாக வெளியிடப்பட்டுள்ளது. பாடலாசிரியராக மோகனம் (1979) என்பது இவரது முதல் படம் . இவரது படைப்புகளில் தேவராஜன் இசையமைத்த *ஷாலினி என்டே கூட்டுக்காரி* மற்றும் அகாதமி விருது வென்ற கீரவாணி
இசையமைப்பில் பரதன் இயக்கிய தேவராகம் ஆகியவை அடங்கும். 2014இல் இவருக்கு கேரள சங்கீத நாடக அகாதமி விருது வழங்கப்பட்டது.
# சா இலத்தீப் பல்கலைத் தாவரவியல் பூங்கா, உலர்தாவரகம்

|]]
**சா இலத்தீப் பல்கலைத் தாவரவியல் பூங்கா, உலர்தாவரகம்** (*Shah Latif University Botanical Garden & Herbarium (SLUBGH)*) என்ற அமைப்பு பாக்கித்தான் நாட்டில் காய்பூர் (Khairpur) நகரில் உள்ளது. இது சா அப்துல் இலத்தீப் பல்கலைக் கழகத் (Shah Abdul Latif University) திட்டத்தால் உருவானது. இப்பல்கலையின் பெயரானது, சூபி அறிஞர் சா அப்துல் இலத்தீப் பிட்டாய் (Shah Abdul Latif Bhittai) என்பவரை போற்றும் வகையில் வைக்கப்பட்டுள்ளது. இப்பல்கலைக்கழக உலர் தாவரகத்தில் 5000 உலர் தாவர ஆவணங்கள் பாதுக்காக்கப்படுகின்றன. இணைய வழி ஆவண பரிமாற்றங்களையும், பல்கலை மாணவர்களுக்கு, பாக்கித்தானில் பல மாவடங்களின் தாவரவளச் சூழல் குறித்து அறிய, கல்விச் சுற்றுலாக்களையும் அளிக்கிறது.
# சா இலத்தீப் பல்கலைத் தாவரவியல் பூங்கா, உலர்தாவரகம்

## தோற்றம்

இசுலாமாபாத் உயர் கல்வி ஆணையத்தால் நிதியால், இது கட்டமைக்கப்பட்டது. பல்லுயிர் வளம், அதன் பாதுகாப்பு மையமாக (CBC), சிந்து ஆளுநர்/வேந்தர் பல்கலைக்கழகங்களின் ஒப்புதலின்படி, 2009 ஆம் ஆண்டு திசம்பர் 24 நாளில் உருவானது. இவ்வமைப்பு மாதிரிகளின் சேகரிப்பில், பல்வேறு பூக்கும் தாவரங்கள், ஜிம்னோஸ்பெர்ம்கள், ஃபெர்ன்கள் போன்றவை அடங்கியுள்ளன. பாக்கித்தானின் இந்த உலர் தாவரகம், ஆராய்ச்சி, பயிற்சி மற்றும் சேவைகளை அளிக்கும் நிறுவனமாகும். மேலும் ஆவணப்படுத்தல் வசதிகளுடனும், தாவரத் தரவு களஞ்சியமாகவும் திகழ்கிறது.
# புக்கிட் பக்ரி

**பக்ரி** <small>அல்லது</small> **புக்கிட் பக்ரி** (மலாய்; ஆங்கிலம்: *Bakri* <small>அல்லது</small> Bukit Bakri; சீனம்: 巴口); என்பது மலேசியா, ஜொகூர், மூவார் மாவட்டத்தில் அமைந்துள்ள ஒரு சிறிய நகரம் ஆகும். மலேசியக் கூட்டரசு சாலை 24-இல் அமைந்துள்ள இந்த நகரம், மூவார் நகரத்திலிருந்து கிழக்கே பத்து கிலோமீட்டர் தொலைவில் உள்ளது. இந்த நகரத்தின் பழைய பெயர் கம்போங் ஜாவா. 1980-ஆம் ஆண்டுகளில் புக்கிட் பக்ரி என்று மாற்றம் செய்யப்பட்டது.  
மலேசியக் கூட்டரசு சாலை 24, பக்ரி நகரத்தை பண்டார் மகாராணி நகர மையத்தை இணைக்கும் முக்கிய சாலையாகும். 'பக்ரி' என்ற பெயர் ஜொகூர் சுல்தான் அபு பக்காரின் (*Sultan Abu Bakar of Johor*) பெயரிலிருந்து பெறப்பட்டதாக நம்பப்படுகிறது.
# புக்கிட் பக்ரி

## பொது

பக்ரி நகரில் பல முசுலீம், சீன, இந்து மற்றும் கிறித்தவ கல்லறைகள் உள்ளன. அவற்றில் இரண்டாம் உலகப் போரின் சப்பானிய போர் கல்லறையும் உள்ளது. பக்ரி சுற்றுப்புறக் கிராமப் பகுதிகளில் நடந்த மூவார் போரில் 700-க்கும் மேற்பட்ட சப்பானிய போர் வீரர்கள் வீழ்த்தப்பட்டார்கள். அவர்களுக்காக சப்பானிய போர் கல்லறை பக்ரி நகரில் கட்டப்பட்டு உள்ளது.  
இங்கு சீனர்கள் அதிகமாக வாழ்கின்றனர். மேலும் இங்கு ஒரு சீனர்க் கோயில் உள்ளது. டு பூ டா ரென் (*Du Fu Da Ren*) எனும் சீனர்களின் தெய்வத்திற்கு அர்ப்பணிக்கப்பட்ட அந்தக் கோயில், சியாங் காங் சான் கோயில் என்று அழைக்கப்படுகிறது.
# இரித்திகா சென்

**இரித்திகா சென்** (* Rittika Sen*) ஓர் இந்திய நடிகை ஆவார். இவர் வங்காளம் மற்றும் தமிழ் படங்களில் தோன்றுகிறார். *கொல்கத்தா டைம்ஸ்* பத்திரிக்கையின் 2015 ஆம் ஆண்டின் மிகவும் விரும்பத்தக்க பெண்கள் பட்டியலில் இடம்பெற்றார்.
# இரித்திகா சென்

## தொழில் வாழ்க்கை

2012 ஆம் ஆண்டில் *100% * என்ற திரைப்படத்தின் மூலம் திரைத்துறையில் துறையில் பயணத்தைத் தொடங்கினார் . இந்த படத்தில், ஜீத் மற்றும் கோயல் மல்லிக் ஆகியோருடன் குழந்தை நட்சத்திரமாக நடித்தார். அதே ஆண்டில், தேவ் மற்றும் பூஜா போஸ் ஆகியோருடன் *சவால் 2* படத்தில் தோன்றினார். 2014 ஆம் ஆண்டில் ராஜ் சக்ரவர்த்தி இயக்கிய *போர்பாட்* என்ற திரைப்படத்தில் தோன்றினார். இதே ஆண்டில், மசூம் என்ற திரைப்படத்திலும் நடித்தார்.
# பிரபா சங்கர் மிசுரா

**பிரபா சங்கர் மிசுரா** (Prabha Shankar Mishra) இந்தியாவைச் சேர்ந்த ஒரு நீதிபதியாவார். 1936 ஆம் ஆண்டு ஆகத்து மாதம் 6 ஆம் தேதியன்று இவர் பிறந்தார். பி. எசு. மிசுரா என்ற பெயரால் பொதுவாக அறியப்படுகிறார். கல்கத்தா மற்றும் ஆந்திரப் பிரதேச உயர் நீதிமன்றங்களின் தலைமை நீதிபதியாக இருந்துள்ளார்.
# பிரபா சங்கர் மிசுரா

## தொழில் வாழ்க்கை

பிரபா சங்கர் மிசுரா பாட்னா பல்கலைக்கழகத்தில் அறிவியலில் முதுநிலை பட்டமும் சட்டப் பாடத்தில் இளநிலை பட்டமும் பெற்றார். பாட்னா உயர்நீதிமன்றத்தில் பயிற்சி பெறத் தொடங்கிய இவர், 1982 ஆம் ஆண்டில் பாட்னா உயர்நீதிமன்றத்தின் நீதிபதியாக நியமிக்கப்பட்டார். 1990 ஆம் ஆண்டில் சென்னை உயர்நீதிமன்றத்திற்கு மாற்றப்பட்டார், பின்னர் 1995 ஆம் ஆண்டில் ஆந்திரப் பிரதேச உயர்நீதிமன்றத்தின் தலைமை நீதிபதியாக நியமிக்கப்பட்டார். 1997 ஆம் ஆண்டில் இவர் கல்கத்தா உயர்நீதிமன்றத்தின் தலைமை நீதிபதியாக ஆனார். ஓய்வு பெறுவதற்கு சில வாரங்களுக்கு முன்பு, உச்ச நீதிமன்றத்திற்கு நியமனங்களை எதிர்த்து நீதிபதி மிசுரா 1998 ஆம் ஆண்டு சூலை மாதம் 5 ஆம் தேதியன்று தனது பதவி துறப்பை சமர்ப்பித்தார். இந்தியாவின் மிக உயர்ந்த நீதிமன்றத்திற்கு நீதிபதிகள் நியமிக்கப்பட்ட விதத்தை இவர் விமர்சித்தார். பதவி விலகலுக்குப் பிறகு இவர் இந்திய உச்ச நீதிமன்றத்தில் மூத்த வழக்கறிஞராக பயிற்சி பெறத் தொடங்கினார். தனது 76 ஆவது வயதில் 2012 ஆம் ஆண்டில் இறந்தார்.
# துர்கா கிருஷ்ணா

**துர்கா கிருஷ்ணா** (Durga Krishna; பிறப்பு அக்டோபர் 25,1996) மலையாளத் திரைப்படங்களில் நடிக்கும் இந்திய நடிகை ஆவார்.
# துர்கா கிருஷ்ணா

## தனிப்பட்ட வாழ்க்கை

துர்கா இந்தியாவின் கேரளாவில் உள்ள கோழிக்கோட்டைச் சேர்ந்தவர்.
# துர்கா கிருஷ்ணா

## திரைப்படவியல்

| 2017 | *விமானம்* | ஜானகி |
| --- | --- | --- |
| 2018 | *பிரீத்தம் 2* | அனு தங்கம் பவுலோசு |
| 2019 | *குட்டிமாமா* | அஞ்சலி |
| *காதல் ஆக்சன் டிராமா* | சுவாதி. |  |
| 2021 | *கான்பெசன்சு* *ஆப் எ குக்கு* | செரின் |
| 2022 | *உடால்* | பளபளப்பானது. |
| *டுவண்டி ஒன் அவர்சு* | மாதுரி மேனன் | கன்னட படம் |
| *குடுக்கு 2025* | ஈவ் |  |
| *கிங் பிசு* | கலந்தி பால் |  |
| 2023 | *அணுராகம்* | நீத்தா |
| 2024 | *அய்யர் இன் அரேபியா* |  |
| மீரா | } |  |
# துர்கா கிருஷ்ணா

## தொலைக்காட்சி

| 2022-2023 | டான்சிங் ஸ்டார்சு | நீதிபதி | ஏசியாநெட் | } |
| --- | --- | --- | --- | --- |
# பூண்டு பீட்சா குச்சி

**பூண்டு பீட்சா குச்சி** (பிரெஞ்சு: *Doigts à l'ail*, ஆங்கிலம்: *Garlic fingers, garlic cheese fingers*) என்ற பூண்டு வகை உணவு, அட்லாண்டிய கனட (Atlantic Canadian) உணவு ஆகும். இது பீட்சாவை போன்றே தயாரிக்கப்பட்டாலும், பீட்சா துண்டுகள் முக்கோண வடிவத்திற்கு பதிலாக, நீள நீள துண்டுகளாக வெட்டப்பட்டு பரிமாறப்படும்.  
வழக்கமாக இதுபோன்ற உணவுக்கு மேற்புறம் தக்காளிப் பசையப் பூசுவர். ஆனால், இவ்வுணவில் பூண்டு வெண்ணெய், வோக்கோசு, பாலாடைக்கட்டி துருவல்களைத் தூவித் தருவர். சில நேரங்களில் பன்றி இறைச்சி தூவலாகத் தருவர். வேறுசில (Doner kebab sauce அல்லது marinara sauce) துணை சுவையூட்டிகளையும் தருவர். பெரிய அங்காடிகளில் *பீத்சா குச்சிகள் (*pizza fries*), பாலாடைக் குச்சிகள், இத்தாலிய குச்சிகள்* எனவும் விற்பர்.
# பஞ்சூர்

**பஞ்சூர்** (மலாய்; ஆங்கிலம்: *Panchor*; சீனம்: 班卒); என்பது மலேசியா, ஜொகூர், மூவார் மாவட்டத்தில், மூவார் ஆற்றின் அருகே அமைந்துள்ள ஒரு சிறிய நகரம் ஆகும்.  
பஞ்சூர் முன்பு ஒரு பரபரப்பான ஆற்றுத் துறைமுகமாக இருந்தது. அதன் உள்பகுதியில் இருந்து வேளாண் உற்பத்திப் பொருட்கள்; மற்றும் தோட்ட உற்பத்திப் பொருட்களான அரிசி, செம்பனை, இரப்பர் போன்றவை படகுகளில் ஏற்றப்பட்டு மூவார் துறைமுகத்திற்கு கொண்டுவரப்பட்டன.
# பஞ்சூர்

## பொது

1970-களில் சாலை அமைப்புகள் மேம்படத் தொடங்கின. அதன் பின்னர், 1980-களில் வடக்கு-தெற்கு விரைவுச் சாலையின் கட்டுமானத்துடன் பஞ்சூரில் ஆறுகளின் போக்குவரத்து வெகுவாகக் குறைந்தன. அதனுடன் பஞ்சூர் நகரத்தின் முக்கியத்துவமும் குறைந்துவிட்டது.  
இருப்பினும், அண்மைய காலத்தில் நகரத்தின் அருகாமையில் சில தொழில்துறைப் பூங்காக்கள் திறக்கப்பட்டதும்; நகரத்தின் மக்கள்தொகை சற்றே கூடியது; மற்றும் அதன் பொருளாதாரத்தில் ஒரு சிறிய மறுமலர்ச்சியும் ஏற்பட்டது.  
2006-ஆம் ஆண்டின் பிற்பகுதியிலும்; 2007-ஆம் ஆண்டின் முற்பகுதியிலும், கடந்த 100 ஆண்டுகளில் இல்லாத ஒரு வெள்ளம் ஏற்பட்டது. ஜொகூர் மாநிலத்தில் ஏற்பட்ட மிக மோசமான வெள்ளத்தால் பஞ்சூர் நகரமும் பாதிக்கப்பட்டது.
# பஞ்சூர்

## வரலாறு

### பஞ்சூர் லனாட்ரோன் தோட்டம்

மலாயாவில் மிகப் பழைமையான இரப்பர் தோட்டங்களில் ஜொகூர், மூவார், பஞ்சூர், லனாட்ரோன் தோட்டமும் ஒன்றாகும். லனாட்ரோன் தோட்டத்திற்கு 1881-ஆம் ஆண்டில் 22 தமிழர்கள் கொண்டு வரப் பட்டார்கள். அதே ஆண்டில் மலாயாவுக்கு 3670 தமிழர்கள் கொண்டு வரப்பட்டார்கள்.  
ஜொகூர் மாநிலத்தின் **முதல் தமிழ்ப்பள்ளி** லனாட்ரோன் தோட்டத்தில் 1903-ஆம் ஆண்டில் தோற்றுவிக்கப் பட்டது. 1881-ஆம் ஆண்டில் காபித் தோட்டமாக உருவெடுத்த லனாட்ரோன் தோட்டம் 1897-ஆம் ஆண்டு இரப்பர் தோட்டமாக மாற்றம் கண்டது. அதற்கு பியர்ஸ் தோட்டம் (*Pears estate*) என்று பெயர் வைக்கப்பட்டது.  
முதலில் இந்தத் தோட்டத்தில் 1500 ஏக்கரில் இரப்பர் பயிரிடப்பட்டது. பின்னர் 1903-ஆம் ஆண்டு மேலும் 500 ஏக்கருக்கு விரிவு செய்யப்பட்டது. தோட்டத்தின் 732 தொழிலாளர்களில் 450 தமிழர்கள்; 60 சீனர்கள்; 100 மலாய்க்காரர்கள்; 150 ஜாவானியர்கள் வேலை செய்தனர். மலேசிய கல்வி அமைச்சு 2022 சூன் மாதம் வெளியிட்ட புள்ளிவிவரங்கள்.  
| JBD5084 | பஞ்சூர் | SJK(T) Ladang Lanadron | **லனாட்ரோன் தமிழ்ப்பள்ளி** | 84500 | பஞ்சூர் | 69 | 23 | } |
| --- | --- | --- | --- | --- | --- | --- | --- | --- |
# மேற்கு சைபீரியா

**மேற்கு சைபீரியா** (*Western Siberia* அல்லது *West Siberia* (; ) என்ற புவிப்பகுதி, வடக்கு ஆசியாவில் உள்ளது. இது சைபீரியாயாவின் பரந்த பகுதிகளில் அடங்கியுள்ளதாகும். இதன் பெரும்பகுதி, உருசியா நாட்டிலும், தெற்குப் பகுதி கசக்கஸ்தான் நாட்டிலும் உள்ளது. உரல் (Ural) நிலப்பரப்புக்கும், ஏநிசை நதிக்கும் இடையில் இப்பகுதி அமைந்து, சைபீரியாவினை இரு பெரும் பகுதியாகப் பிரிக்கிறது. இதன் பரப்பளவு ஆகும். இதன் 80% பகுதியானது, மேற்கு சைபீரியச் சமவெளியில் உள்ளது. இர்டிஷ் ஆறு, ஓப் ஆறு ஆகிய பெரிய ஆறுகள் இங்கு ஓடுகின்றன. இங்கு ஓடும் ஆறுகள் காராக் கடல் வண்டல் நிலங்களை உருவாக்குகின்றன
நீரகக்கரிமம் (பாறை எண்ணெய், இயற்கை எரிவளி) போன்ற பொருளாதார பலன்கள் கிடைக்கும் இப்பகுதியே, இரசியாவின் உற்பத்தியில் பெரும் பகுதியாக (2.2 million km<sup>2</sup>) அமைந்து முக்கிய இடம் பிடிக்கிறது.
# பிராசிகா இராபா

**பிராசிகா இராபா** (தாவரவியல் பெயர்: *Brassica rapa *) என்பது பூக்கும் தாவரங்களில் ஒன்றாகும். இதன் தாவரக்குடும்பம் கடுகுக் குடும்பம் (*Brassicaceae*) ஆகும். இதன் பேரினம், பிராசிகா என வகைப்படுத்தப்பட்டுள்ளது. இப்பேரினத்தில் 42 இனங்கள் ஏற்றுக்கொள்ளப்பட்டுள்ளன. அதில் ஒரு இனமான இத்தாவரத்தில் பல உள் இனங்களின் வகைகள், தாவரவியல், மரபியல் நுட்பங்களால் உருவாக்கப் பட்டுள்ளன. அவைகள் கீழே அட்டவணைப் படுத்தப்பட்டுள்ளன. பொதுவாக இதன் இலைகள், காய்கறியாகப் பயன்படுகின்றன. இந்த இனத்தினை, 1753 ஆம் ஆண்டு முதன்முதலாகக் கண்டறிந்தவர் கார்ல் லின்னேயசு ஆவார். பன்னாட்டு தாவரவியல் பெயர் சுருக்க முறைமையில் **L.** என்று குறிப்பர். இந்த இனத்திற்கு 251 வேறு பெயர்கள் உள்ளன.
# பிராசிகா இராபா

## இவ்வினத்தின் பயிர் வகைகள்

| இனப்பயிர்கள் | படம் | தாவரவியல் பெயர் | குறிப்புகள் |
| --- | --- | --- | --- |
| போக் சொய் | *Brassica rapa* subsp. *chinensis* | சீன முட்டைகோசு வகை |  |
| இளவேனில் இலைக்கோசு | *Brassica rapa* var. *glabra* |  |  |
| பூக்கும் சீன இலைக்கோசு | *Brassica rapa* subsp. *parachinensis* |  |  |
| வயல் கடுகு | *Brassica rapa* subsp. *oleifera* |  |  |
| கோமட்சுனா | *Brassica rapa* subsp. *perviridis* |  |  |
| மிசூனா | *Brassica rapa* var. *nipposinica* |  |  |
| நபா இலைக்கோசு | *Brassica rapa* subsp. * pekinensis* |  |  |
| இராபினி | *Brassica rapa* var. *ruvo* |  |  |
| தட்சோய் | *Brassica rapa* subsp. *narinosa* | ஆசிய நாடுகள் பயன்பாடு அதிகம். |  |
| கோசுக்கிழங்கு | *Brassica rapa* subsp. *rapa* | பேச்சு:கோசுக்கிழங்கு |  |
| மஞ்சள் கடுகுக்கீரை | *Brassica rapa* subsp. *trilocularis* | ஆங்கில விக்கியில் இல்லை |  |
# பிராசிகா இராபா

## இதையும் காணவும்

- கீரைகளின் பட்டியல்
# அனன்யா காசரவள்ளி

**அனன்யா காசரவல்லி** (*Ananya Kasaravalli*) ஓர் இந்திய நடிகையும் மற்றும் கன்னடத் திரையுலகில் இயக்குநரும், நாடகக் கலைஞரும் ஆவார். இவர் கருநாடகத்தில் திரைப்படத் தயாரிப்பாளர்களின் குடும்பத்தில் பிறந்தார். இவர், சென்னை எல்வி பிரசாத் பிலிம் மற்றும் டிவி அகாடமியில் திரைப்படத் தயாரிப்பை மேற்கொள்வதற்கு முன்பு திரைப்படங்கள், தொலைக்காட்சி மற்றும் நாடகங்களில் வெற்றிகரமான நடிப்பு வாழ்க்கையைப் பெற்றார்.  
நடிகையாக *கட பெலடிங்களு* (2007) மற்றும் *நாய் நேரு* (2006) ஆகியவை அனன்யாவின் குறிப்பிடத்தக்க படங்களில் அடங்கும். இவரது முதல் இயக்குனரான ஹரிகதா பிரசங்கா/க்ரோனிகல்ஸ் ஆஃப் ஹரி (2016) 9வது பெங்களூரு சர்வதேச திரைப்பட விழாவில் இந்தியத் திரைப்படப் போட்டிப் பிரிவில் சிறந்த படமாக வென்றது.
# அனன்யா காசரவள்ளி

## தொழில்

அனன்யா ஒரு நடிகையாக தனது வாழ்க்கையைத் தொடங்கினார். தூர்தர்ஷனில் ஒளிபரப்பான 'கூடிநிண்டா ககனக்கே' என்ற தொலைக்காட்சித் தொடர் நிகழ்ச்சியில் இவர் முதலில் குழந்தை நட்சத்திரமாக தோன்றினார். பின்னர் *நாயி நேரலு*, *கட பெலதிங்களு* போன்ற பல படங்களிலும், *குப்தகாமினி*, *மலேபில்லு* போன்ற பிரபலமான தொலைக்காட்சித் தொடர்களிலும் தோன்றியுள்ளார். அனன்யா திரைப்படங்கள் மற்றும் தொலைக்காட்சியில் தனது பணிக்கு இடையில், கூடுதலாக, பல கன்னட நாடகத் தயாரிப்புகளிலும் தீவிரமாக ஈடுபட்டார்.  
அனன்யா தனது நடிப்பு வாழ்க்கையிலிருந்து சிறிது காலம் இடைவெளி எடுத்துக் கொண்டு திரைப்படத் தயாரிப்பைத் தொடர்ந்தார். 2014இல், இவர் சென்னை, எல்வி பிரசாத் திரைப்படம் மற்றும் தொலைக்காட்சி அகாதமியில் திரைப்படத் தயாரிப்பில் முதுகலைப் பட்டம் பெற்றார். அனன்யா தனது சொந்த தயாரிப்புகளை இயக்குவதற்கு முன்பு உதவி இயக்குநராகப் பணியாற்றினார். தனது தந்தை கிரிஷ் காசரவள்ளியின் *நாயி நேரு* மற்றும் *ஹசீனா* ஆகிய படங்களுக்கு உதவத் தொடங்கினார். பிரகாஷ் ராஜ் இயக்கிய *ஒக்கரானே* ( தமிழில் உன் சமையலறையில் என்ற பெயரில் வெளியானது ) மற்றும் பி. ஷேஷாத்ரி இயக்கிய *விதாயா* ஆகிய படங்களில் உதவி இயக்குனராகவும் பணியாற்றினார். *நாயி நேரு* மற்றும் *கூர்மாவதாரம்* ஆகிய படங்களுக்கு ஆடை வடிவமைப்பாளராகவும் இருந்தார்.  
அனன்யா இளம் இயக்குநராக *வசியத் நாமா*, *பியாண்ட் பைனரி* (மாற்றம் பற்றிய ஆவணப்படம்) மற்றும் *கப்பு கல்லினா சைத்தனா* போன்ற குறும்படங்களின் மூலம் தன்னை நிலை நிறுத்திக் கொண்டார். இவை அனைத்தும் திரைப்பட விழாக்களில் மிகவும் பாராட்டப்பட்டன. மேலும் குறும்பட பிரிவில் பல விருதுகளை வென்றுள்ளன.  
2016ஆம் ஆண்டில், இவர் *ஹரிகதா பிரசங்கா / கிரோனிகல்ஸ் ஆஃப் ஹரி* என்ற தனது முதல் திரைப்படத்தை இயக்கினார். இது எழுத்தாளர் கோபாலகிருஷ்ண பையின் *பெலாடி ஹரிச்சந்திரா* என்ற சிறுகதையை அடிப்படையாகக் கொண்டது. *ஹரிகதா பிரசங்கா* யாழ்ப்பாணம் சர்வதேசத் திரைப்பட விழாவில் சிறந்த திரைப்படம் மற்றும் 9வது பெங்களுரு சர்வதேச திரைப்பட விழாவில் இந்தியத் திரைப்படப் போட்டியில் சிறந்த திரைப்படம் என்ற பிரிவில் வென்றது. இது இந்திய சர்வதேச திரைப்பட விழாவில் நூற்றாண்டு விருதுக்கு (ஒரு இயக்குனரின் சிறந்த அறிமுகம்) போட்டியிட்டது. பூசன் சர்வதேச திரைப்பட விழாவிற்கு தேர்ந்தெடுக்கப்பட்ட முதல் கன்னடத் திரைப்படமும் இதுவாகும். இத்திரைப்படம் நியூயார்க், நகர் படிம அருங்காட்சியகம், தெற்காசிய சர்வதேச விழா, சிங்கப்பூர் மற்றும் ஜியோ சர்வதேசத் திரைப்பட விழா ஆகியவற்றிலும் திரையிடப்பட்டது.  
அனன்யா தான் படித்த எல்வி பிரசாத் திரைப்படம் & தொலைக்காட்சி பயிற்சி அகாதமியில் இணை பேராசிரியராகவும் உள்ளார். அங்கு இயக்கம் குறித்த பாடத்தை கற்பிக்கிறார்.
# அனன்யா காசரவள்ளி

## தனிப்பட்ட வாழ்க்கை

அனன்யா கிரிஷ் காசரவள்ளி மற்றும் வைசாலி காசரவள்ளி ஆகியோரின் மகளும், அபூர்வா காசரவள்ளியின் சகோதரியும் ஆவார். இவர் எம்.எஸ்.சந்தோஷ் என்பவரை மணந்தார்.
# ரஜினி சாண்டி

**ரஜினி சாண்டி** (*Rajini Chandy*) மலையாளத் திரைப்படத்துறையில் பணிபுரியும் ஓர் இந்திய நடிகை ஆவார். இவர் ஜூட் ஆண்டனி ஜோசப் இயக்கிய *ஒரு முத்தஸ்ஸி கதா* என்ற மலையாளத் திரைப்படம் மூலம் 2016ஆம் ஆண்டு அறிமுகமானார். 2020ஆம் ஆண்டில், இவர் மெய்மைக்காட்சி நிகழ்ச்சியான *பிக் பாஸ் மலையாள சீசன் 2*இல் பங்கேற்றார். இந்நிகழ்ச்சியிலிருந்து 14ஆவது நாளில் சாண்டி வெளியேற்றப்பட்டார்.
# ரஜினி சாண்டி

## இளமையும் கல்வியும்

ரஜினி சாண்டி கேரளாவின் அலுவாவில் பிறந்தார். பள்ளிப்படிப்புக்குப் பிறகு இவர் தனது பட்டப்படிப்புக்காகப் பாளையத்தில் உள்ள அல்போன்சா கல்லூரியில் பயின்றார். ரஜினி, பி. வி. சாண்டியைத் திருமணம் செய்து கொண்டு மும்பையில் குடியேறினார். இவருடைய மகள் தனது கணவர் மற்றும் குழந்தைகளுடன் கலிபோர்னியாவில் குடியேறினார்.  
2020ஆம் ஆண்டில், ரஜினி சாண்டி யூடியூபில் ஓர் அரட்டை மற்றும் சமையல் தொடர்பான அலைவரிசையினை உருவாக்கினார்.  
ரஜினி சாண்டியால் செய்யப்பட்ட ஒரு புகைப்பட காட்சி பரவலாக மக்களிடையே சென்றடைந்து பிபிசி செய்திகளில் இடம்பெற்றது.
# ரஜினி சாண்டி

## திரைப்படவியல்

| 2015 | *பிரேமா* | ஜோர்ஜ் டேவிட் தாய் | குரல் மட்டும் |  |
| --- | --- | --- | --- | --- |
| 2016 | *ஒரு முத்தஸ்ஸி கதா* | இலீலம்மா |  |  |
| 2016 | *வால் நட்சத்திரம்* | எலியம்மா | குறும்படம் |  |
| 2017 | *மீட் ஓல்டு பிப்புள்* | தன்னைத்தானே | வலைத் தொடர் | TLY பேச்சுக்களுக்காக |
| 2017 | *காந்திநகரில் உன்னியார்சா* | உன்னி ஆர்ச்சா |  |  |
| 2019 | *தி கேம்ப்ளர்* | வீட்டு உரிமையாளர் ஆசிரியர் |  |  |
| 2020 | *மதர்சு லவ்* | எமிலின் தாய் | குறும்படம் |  |
| 2021 | *போயிங் போயிங்* | ரெபேக்கா | வலைத் தொடர் |  |
| 2021 | *ஆணும் பெண்ணும்* | அகஸ்டின் மனைவி | மானுடவியல் திரைப்படம் பகுதிஃ "ராச்சியம்மா" |  |
| 2022 | *கதிர்* | சாவித்திரி | தமிழ் அறிமுக |  |
| 2022 | *ஈசோ* | நீதிபதி |  |  |
| உம்மா. |  |  |  |  |
# ரஜினி சாண்டி

## தொலைக்காட்சி

| 2017 | *மலையாளி வீட்டம்மா* | வழிகாட்டி | பிளவர்ஸ் தொலைக்காட்சி | மெய்க்காட்சி நிகழ்ச்சி |
| --- | --- | --- | --- | --- |
| 2017 | *ஆதம் 10 ருசி* | விளம்பர புரவலன் | மழவில் மனோரமா | சமையல் நிகழ்ச்சி |
| 2017 - 2018 | *அவாரில் ஓராள்* | சுபத்ரம்மா | சூர்யா டிவி | தொடர் |
| 2020 | *பிக் பாஸ் (மலையாளம் சீசன் 2) * | போட்டியாளர் | ஏசியாநெட் | மெய்க்காட்சி நிகழ்ச்சி |
| 2021 | *அம்மாமரடு சம்ச்தான சம்மாளம்* | கலைஞர் | பூக்கள் தொலைக்காட்சி | சிறப்பு நிகழ்ச்சி |
| 2023 | *ஒன்னன்னாரா ருசி* | நிகழ்ச்சி தொகுப்பாளினி | ஜீ கேரளா | சமையல் நிகழ்ச்சி |
| 2023-முதல் | *பாலனும் ராமாயும்* | எக்காவுமம்மா | மழவில் மனோரமா | தொடர் |
# ரஜினி சாண்டி

## விளம்பரங்கள்

- பீமா நகைகள்
# வெள்ளாம்போக்கட்டி

<templatestyles src="Module:Infobox/styles.css"></templatestyles>
**வெள்ளாம்போக்கட்டி** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது தென்மராட்சி பிரதேச செயலாளர் பிரிவில் அமைந்துள்ளது. இது கொடிகாமத்திற்குத் தெற்கே சுமார் 2 கிலோமீட்டர் தூரத்தில் அமைந்துள்ளது. அங்கு புவி எனும் பொம்பிளை கள்ளன் இருக்கிறான்.
# ரோகன் பண்டிட்

**ரோகன் பண்டிட்** (பிறப்பு 13 ஜனவரி 1981) ஒரு இந்தியத் துடுப்பாட்ட நடுவர் ஆவார். ரஞ்சிக் கோப்பைப் போட்டிகளிலும் இந்தியன் பிரீமியர் லீக் போட்டிகளிலும் அவர் நடுவராகக் கடமையாற்றியுள்ளார்.
# ரோகன் பண்டிட்

## நடுவர் தொழில்

சூலை 2022 இல், பண்டிட் பிசிசிஐயின் நடுவர் குழுவின் ஏ+ பிரிவில் சேர்க்கப்பட்டார். அக்டோபர் 2023 இல், அனில் சவுத்ரிக்குப் பதிலாக ஐ. சி. சி நடுவர்களின் பன்னாட்டு நடுவர்கள் குழுவில் அவர் அறிமுகப்படுத்தப்பட்டார்.  
நவம்பர் 24, 2023 இல், இந்தியாவிற்கும் ஆத்திரேலியாவிற்கும் இடையிலான முதலாவது இருபது20 போட்டியின் போது பண்டிட் தனது முதல் ஆண்கள் பன்னாட்டு இருபது20 போட்டியில் கடமையாற்றினார்.
# தேஜ் ரீட்டா

**தேஜ் ரீட்டா** ( *Tage Rita* ) இந்தியாவின் அருணாச்சலப் பிரதேசத்தில் அமைந்துள்ள ஜிரோ பள்ளத்தாக்கைச் சேர்ந்த ஒரு வேளாண் பொறியாளரும், இந்தியாவின் முதல் பசலிப்பழத்தில் வைன் தயாரிப்பாளரும் ஆவார். 2018 ஆம் ஆண்டில், ஐக்கிய நாடுகள் அவை மற்றும் நிதி ஆயோக் ஏற்பாடு செய்த, இந்தியாவை மாற்றும் பெண்கள் விருது மற்றும் இந்திய அரசு 2022 இல் வழங்கிய நாரி சக்தி விருது ஆகியவை வழங்கி கௌரவிக்கப்பட்டார்.
# தேஜ் ரீட்டா

## ஆரம்ப வாழ்க்கை மற்றும் கல்வி

தேஜ் ரீட்டா தாகே அருணாச்சல பிரதேசத்தில் உள்ள ஜிரோ பள்ளத்தாக்கில் பிறந்தார். இவர் அபதனி சமூகத்தைச் சேர்ந்தவர். அருணாச்சலப் பிரதேசத்தின் நிர்ஜுலியிலுள்ள வடகிழக்கு மண்டல அறிவியல் மற்றும் தொழில்நுட்ப நிறுவனத்தில் வேளாண் பொறியாளராகப் பட்டம் பெற்றார்.
# தேஜ் ரீட்டா

## தொழில்

2017 இல், ரீட்டா, நாரா ஆபா என்ற பெயரில் ஒருவகை மதுவான வைன் தயாரிக்கும் ஆலைத் தொடங்கினார். இதன் மூலம் உள்ளூர் விவசாயிகளின் பிரச்சனைக்கு தீர்வையும் கண்டார். இவர் வாழ்ந்த பள்ளத்தாக்கில் ஏராளமாகக் காணப்படும் 'கிவி' என்ற பசலிப்பழத்திலிருந்து மதுபானம் தயாரித்தார். இதற்கான பழங்களை, இவர் தனது பழத்தோட்டம் மற்றும் அருணாச்சல பிரதேசத்தில் உள்ள பசலிப்பழ விவசாயிகள் கூட்டுறவு சங்கத்திலிருந்து நுண் கரிம முறையில் விளைந்த பழங்களை பெற்றார். இதனால், பழச் சாகுபடி செய்யும் விவசாயிகளிடமிருந்து அவர்களின் விளைப்பொருட்களை வாங்கும் நம்பிக்கையான வாங்குபவராக ஆனார். பாரம்பரிய முறைகளைப் பின்பற்றி வைன் தயாரித்தார். சரியான செயல்முறை மற்றும் சரியான கலவையைத் தயாரிக்க இவருக்கு ஆறு ஆண்டுகள் ஆராய்ச்சி மற்றும் திட்டமிடல் தேவைப்பட்டது. இவரது வைன் ஆலை 2017ஆம் ஆண்டு 20,000 லிட்டர் வைனைத் தயாரித்தது. தற்போது, 60,000 லிட்டராக, 16 தொட்டிகள் மூலம் ஒயின் உற்பத்தி செய்யப்படுகிறது.வைன் உற்பத்தியின் முதல் ஆண்டு மட்டும் 300 விவசாயிகளை ஆதரித்து அவர்களை மீண்டும் பசலிப்பழ்ம் தோட்டங்களுக்கு கொண்டு வந்தது. ஏனெனில், அவர்கள் வைன் ஆலைக்கு சுமார் 20 மெட்ரிக் டன்கள் (20,000&nbsp;கிலோ) பசலிப்பழங்களை விற்றனர். மூலப்பொருளை நசுக்குவது முதல் புட்டியில் அடைப்பது வரை இந்த செயல்முறையானது நடைபெறுகிறது. இதற்கு சுமார் நான்கு மாதங்கள் ஆகும். இவ்வாறு தயாரிக்கப்படும் வைன் ஆறு முதல் எட்டு டிகிரி செல்சியஸ் வரையிலான வெப்பநிலையில் சுவையாக இருக்கும் என்று சொல்லப்படுகிறது.
# தேஜ் ரீட்டா

## விருதுகள் மற்றும் அங்கீகாரம்

2022 அனைத்துலக பெண்கள் நாளன்று, இந்தியக் குடியரசுத் தலைவர் ராம் நாத் கோவிந்த்த்திடமிருந்து 2020 ஆம் ஆண்டிற்கான நாரி சக்தி விருதினைப் பெற்றார். மாற்றத்தை உருவாக்கும் அல்லது ஊக்குவிக்கும் பெண்களை அங்கீகரிப்பதற்காக ஆண்டுதோறும் மகளிர் மற்றும் குழந்தைகள் மேம்பாட்டு அமைச்சகத்தால் இந்த விருது வழஙக்ப்படுகிறது. கோவிட்-19 தொற்றுநோய் காரணமாக விழா ஒத்திவைக்கப்பட்டது. மேலும், விழாவில் தடுப்பூசி போடுபவர்களாக, 72 பெண்கள் தங்கள் பணியில் சிறந்து விளங்கினர்.  
- வடகிழக்கு தொழில்முனைவோர் விருது
- ஐக்கிய நாடுகள் அவை மற்றும் நிதி ஆயோக் ஏற்பாடு செய்த 2018 ஆம் ஆண்டிற்கான இந்தியாவை மாற்றும் பெண்கள் விருதை வென்றார்
- 26 அக்டோபர் 2018 அன்று அருணாச்சல பிரதேசத்தின் ஆளுநர் பிரிகேடியர் பி.டி. மிசுரா அவர்களின் பாராட்டு
- ஜிரோ பள்ளத்தாக்கின் புகழ்பெற்ற அரசு சாரா அமைப்பான *ஸ்மைல் ஜிரோ* மூலம் 'புதுமையான தொழில்முனைவோர்- 2017 விருது இவருக்கு வழங்கப்பட்டது.
- அருணாச்சல பிரதேசத்தை சேர்ந்தஅரசு மகளிர் மற்றும் குழந்தைகள் மேம்பாட்டுத் துறையின் பாராட்டுச் சான்றிதழ்-2020 இவருக்கு வழங்கப்பட்டது.
- உலகம் முழுவதும் பார்வையாளர்களைக் கொண்ட ஒரு தொலைக்காட்சி நிறுவனமான சி.என்.பி.சி - 18, 2019 அனைத்துலக மகளிர் நாளன்று சிறப்பு ஒளிபரப்பிற்காக இவரது வாழ்க்கையப்பற்ரிய ஆவணப் படத்தை உருவாக்கியது. 2020இல் பாரதிய ஜனதா யுவ மோர்ச்சாவின பாராட்டுச் சான்றிதழ் இவருக்கு வழங்கப்பட்டது.
- 2020இல் இந்திய-ஐரோப்பிய வர்த்தக சம்மேளனத்தால் 13வது தேசிய மகளிர் சிறப்பு விருதுக்கு இவரது பெயர் பரிந்துரைக்கப்பட்டது.
# செவிப்பறை நோக்கி

**செவிப்பறை நோக்கி** (*Otoscope*) என்பது ஒரு மருத்துவ கருவியாகும். இது மருத்துவர்களாலும், சுகாதார அதிகாரிகளாலும் நோயாளியின் காதின் உட்புறத்தினை உற்று நோக்கப் பயன்படுத்தப்படும் கருவியாகும். இது காதில் ஏற்படும் நோய்களை இனங்காணப் பயன்படுத்தப்படுகிறது.  
பொதுவான செவிப்பறை நோக்கிகள் ஒருகைப்பிடியையும் தலைப்பகுதியையும் கொண்டிருக்கும்.
# மரியா இரெபினெட்ஸ்கா

**மரியா ஜினோவிவ்னா இரெபினெட்ஸ்கா** (*Maria Zinovievna Hrebinetska*, 1883-15 ஆகத்து 1972) என்பவர் ஒரு உக்ரேனிய-அமெரிக்க நாடக நடிகையும், பாடகியும் (சோப்ரானோ) ஆவார். இவர் மைகோலா சடோவ்ஸ்கி நாடக அரங்கு, ஒடெசா ஓபரா ஹவுஸ் மற்றும் எல்விவில் உள்ள ருஸ்கா பெசிடா நாடக அரங்கு ஆகியவற்றில் நடித்ததற்காக அறியப்படுகிறார்.
# மரியா இரெபினெட்ஸ்கா

## துவக்ககால வாழ்க்கையும் கல்வியும்

மரியா உரிசியப் பேரரசின் கீவ் நகரில் (தற்போது உக்ரைனில் உள்ளது) 1883 ஆம் ஆண்டு பிறந்தார். இவரது பெற்றோர் - உக்ரேனிய மொழி மற்றும் இலக்கிய ஆசிரியர்களாக இருந்தனர். பொருளாதார ரீதியாக வசதியாக இருந்தனர். அதனால் தங்கள் மகளுக்கு நல்ல கல்வியை அவர்களால் வழங்க முடிந்தது. லெஸ்னெவிச்-நோசோவா நடத்திய ஒரு தனியார் இசைப் பள்ளியில் இரெபெனெட்ஸ்கா பயின்றார். மேலும் 1905 முதல் 1907 வரை, ஒலெக்சாண்டர் மைசுகாவின் கீழ் மைகோலா லைசென்கோ இசை மற்றும் நாடகப் பள்ளியில் பயின்றார். ஒலெக்சாண்டர் மைசுகாவின் பரிந்துரையின் பேரில், இரெபினெட்ஸ்கா தனது திறமைகளை மேம்படுத்துவதன் பொருட்டு மிலனுக்குச் சென்று அங்கு 1907 முதல் 1911 வரை பாடல் பயின்றார்.  
இவர் தன் சிறந்த ஆசிரியரின் ஆலோசனையை அவ்வப்போது மனதில் நினைத்துக் கொண்டார்: "உலகப் புகழ் பெற்ற பாடகியாக ஆவதற்கு, கலைக்காக எல்லாவற்றையும் துறந்தால், உக்ரேனியரான மரியா கிரெபெனெட்ஸ்கா என்று எல்லோரும் அறிந்து கொள்வார்கள் - இதுவே வாழ்க்கை. குரல் வளம், இசை, பொருத்தமான தோற்றப் பொலிவு, புத்திசாலித்தனம், இளமை போனவை உள்ளன."
# மரியா இரெபினெட்ஸ்கா

## தொழில்

1911 இல் படித்து பட்டம் பெற்ற பிறகு, இரெபினெட்ஸ்கா ஒடேசா ஓபரா ஹவுசில் ஒரு தனிப்பாடகராக ஆனார். இவர் 1912 வரை ஒடேசா ஓபரா ஹவுஸில் தனிப்பாடகராக பணியாற்றினார்.  
1914 ஆம் ஆண்டில், இரெபினெட்ஸ்கா கீவில் உள்ள மைக்கோலா சடோவ்ஸ்கி அரங்கில் தனிப்பாடகராக ஆனார். அங்கு இவர் அனைத்து உச்சஸ்தாயி பாடகர் பகுதிகளையும் பாடினார்.  
அந்த நேரத்தில், ஒரு சிறந்த பாடகியாக இருந்தார் என்றாலும், ஒரு மரியா நாடக நடிகையாக அனுபவம் பெற்றிருக்கவில்லை. பிரபல இசையமைப்பாளரும் பாடகர் குழுவின் நடத்துனருமான ஒலெக்சாண்டர் கோஷிட்ஸ் நினைவு கூர்கையில், " லைசென்கோவின் 'கிறிஸ்துமஸ் இரவு' நிகழ்ச்சியை நடத்துவதற்கான வேலை மிகவும் கடினமாக இருந்தது. விசயம் என்னவென்றால், எங்களிடம் உண்மையில் ஒரே ஒரு கலைஞரும் பாடகருமான, டெனர் வ்னுகோவ்ஸ்கி மட்டுமே இருந்தார். குழுவில் மீதமுள்ளவர்கள் அனைவரும் நாடக நடிகர்கள் அல்லது இசைக் கல்வியைப் பெற்றவர்கள், ஆனால் இன்னும் மேடையேராதவர்களாக இருந்தனர். இதில் முக்கிய கதாநாயகியாக மரியா இரெபெனெட்ஸ்காவும், பாஸ் எச். ஆர். மரியா ஹ்ரெபெனெட்ஸ்கா ஆகியோர் இருந்தனர். மரியா இரெபெனெட்ஸ்கா மிகவும் நல்ல, உச்சஸ்தாயி பாடகியாகவும், நன்கு பயிற்சி பெற்றவராகவும் இருந்தார். எனவே, இந்த விஷயத்தில், வேலை நன்றாக முடிந்தது.. எனவே, இது சம்பந்தமாக, வேலை நன்றாக முடிந்தது.  
சடவ்ஸ் கீவ் அரங்கம் மூடப்பட்ட பிறகு, இவர் எல்' விவ் உக்ரேனிய டிஸ்கஸ் தியேட்டருடன் இணைந்து நிகழ்த்தினார். அங்கு இவர் ஒலெக்சாண்டர் கோஷிட்சின் வழிகாட்டுதலின் கீழ் உக்ரேனிய தேசிய கோரஸில் சேர்ந்தார். இவர் 1922 இல் கோரசுடன் அமெரிக்காவிற்கு பயணம் செய்து 1924 வரை அவர்களுடன் சுற்றுப்பயணம் செய்தார்.  
1922 இல், ஒலெக்சாண்டர் கோஷிட்ஸின் வழிகாட்டுதலின் கீழ் உக்ரேனிய தேசிய கோரசில் இணைந்தார். அங்கு, மரியா ஒரு சிறந்த நடத்துனரின் வழிகாட்டுதலின் கீழ் உக்ரேனிய குடியரசுக் கோரல் சேப்பலுக்கான பாடகர் ஆனார். இரெபினெட்ஸ்கா 1922 இல் கோரசுடன் அமெரிக்காவிற்கு பயணம் செய்து 1924 வரை அவர்களுடன் சுற்றுப்பயணம் செய்தார்.  
1923 முதல் 1928 வரை, நியூயார்க்கில் உள்ள பீப்பிள்ஸ் அவுசில் (1923-1928) இரெபினெட்ஸ்கா பாடினார். 1931 ஆம் ஆண்டில், வயலின் கலைஞர் ரோமன் பிரைடாட்கேவிச் மற்றும் பியானோ கலைஞரான அலிசா கோர்ச்சக் ஆகியோருடன் இணைந்து நியூயார்க் நகரில் "உக்ரேனிய திரையோ" குழுவை இரெபினெட்ஸ்கா உருவாக்கினார். இவர் 1934 வரை "உக்ரேனிய ட்ரையோ" குழுமத்தின் தனிப்பாடலாக இருந்தார்.  
1930 களில், இரெபினெட்ஸ்கா நெஸ்டர் நோவோவிர்ஸ்கியை மணந்தார். உதவித்தொகையுடன், இவர் ஹண்டர் கல்லூரியில் சேர்ந்தார். அதில் இவர் 1949 இல் பட்டம் பெற்றார்.
# துர்ரெஸ்

**துர்ரெஸ்** (அல்பானிய மொழி: Durrës), அல்பேனியா இரண்டாம் மிகப்பெரிய நகரமாகும். அல்பேனியாவின் மேற்கில் உள்ள ஏட்ரியாட்டிக் கடலின் கரையில் அமைந்த இந்நகரம் அல்பேனியாவில் மிகப்பெரிய துறைமுகத்தைக் கொண்டுள்ளது. துர்ரெஸ் அல்பேனியாவில் ஒரு முக்கிய பொருளாதார மையமாகும். மேலும் சுற்றுலா மற்றும் பண்பாட்டிலும் ஒரு முக்கிய நகரமாகும்.
# கோபாலகிருஷ்ண பை

**கோபாலகிருஷ்ண பை** (*Gopalakrishna Pai*) கன்னட மொழியில் புனைகதையும், புனைகதை அல்லாத புத்தகங்களையும் எழுதிய ஓர் இந்திய எழுத்தாளர் ஆவார். இவர் சுவப்ன சரசுவதா என்ற புத்தகத்தை எழுதியுள்ளார். இப்புத்தகம் 2009 ஆம் ஆண்டில் கருநாடக சாகித்திய அகாதமி விருதையும், எச். சாந்தாராம் இலக்கிய விருதையும் பெற்றது. மேலும், 2011 ஆம் ஆண்டின் கன்னட சாகித்திய அகாதமி விருதை கன்னடப் பிரிவின் கீழ் ஆசிரியருக்கு பெற்றுத் தந்தது.
# போலசு உலர்தாவரகம்

**போலசு உலர்தாவரகம்** (*Bolus Herbarium*) என்பது கேப் டவுன் பல்கலைக் கழக வளாகத்திலுள்ளது. இப்பல்கலைக் கழகம் 1829 ஆம் ஆண்டு கேப் டவுன் நகரில், தென்னாப்பிரிக்காவில் தோற்றுவிக்கப்பட்டது. இப்பல்கலையின் முந்தைய பெயர் தெற்கு ஆப்பிரிக்கக் கல்லூரி. 1865 ஆம் ஆண்டு *ஆரி போலசு* (Harry Bolus), தனது உலர் தாவரகச் சேகரிப்புகளை, இப்பல்கலையின் நூலகத்திற்கு அன்பளிப்பாக்க் கொடுத்தார். தற்போது இச்சேகரத்தில், 3,20,000 உலர் தாவரக ஆவணங்கள் உள்ளன. இதனை சுருக்கமாக, **BOL** எனக் குறிப்பிடுவர். ஆரி போலசு அளித்த ஆர்க்கிட், தரிசு நிலத்தாவரங்கள் (heath) சிறப்பு வாய்ந்த சேகரங்களாகத் திகழ்கின்றன.
# மூவார் ஆறு

**மூவார் ஆறு**; (மலாய்: *Sungai Muar*; ஆங்கிலம்: *Muar River*) என்பது மலேசியா, நெகிரி செம்பிலான், கோலா பிலா மாவட்டம், தித்திவாங்சா மலைத்தொடரில் உருவாகி மலாக்கா நீரிணையில் அணையும் ஆறு ஆகும். மலேசியாவின் நெகிரி செம்பிலான் மற்றும் ஜொகூர் மாநிலங்கள் வழியாக பாய்ந்து செல்லும் இந்த ஆற்றின் வடிகால் படுகை பகாங், மலாக்கா மாநிலங்களையும் உள்ளடக்கியது.  
இந்த ஆறு ஏறக்குறைய 250 கி.மீ. (155 மைல்) நீளம் கொண்டது. பகாங் ஆறு மற்றும் பேராக் ஆறு ஆகிய ஆறுகளுக்குப் பிறகு தீபகற்ப மலேசியாவில் மூன்றாவது நீளமான ஆறாகும். கிளாந்தான் ஆற்றை விட சற்று நீளமானது.  
நெகிரி செம்பிலான் மாநிலத்தில் உள்ள இரண்டு பெரிய ஆறுகளில் இதுவும் ஒன்றாகும். மற்ற ஆறு லிங்கி ஆறு. இந்த ஆறு ஜொகூர் ஆற்றுக்கு பிறகு, ஜொகூர் மாநிலத்தில் இரண்டாவது மிக முக்கியமான ஆறாகும்.
# மூவார் ஆறு

## பொது

கி.பி.200-ஆம் ஆண்டுகளில், மலாயாவில் ஒரு பண்டைய நிலவழிப் பாதை இருந்தது. அதன் பெயர் பெனாரிக்கான் நிலவழிப் பாதை. அந்த நிலவழிப் பாதையை இந்த மூவார் ஆறு உருவாக்கித் தந்தது. அந்தப் பாதை மலாய் தீபகற்பத்தின் மேற்கில் இருந்து கிழக்கு கடற்கரைக்கு ஒரு குறுக்குவழியாக இருந்தது.
# மூவார் ஆறு

## வழித்தடம்

மூவார் ஆற்றின் மூலாதாரம், நெகிரி செம்பிலான், கோலா பிலா மாவட்டம், தித்திவாங்சா மலைத்தொடரின், தாலாங் பகுதியில் அமைந்துள்ளது.
# தாலியம்(III) அசிட்டேட்டு

**தாலியம்(III) அசிட்டேட்டு** (Thallium(III) acetate) என்பது Tl(CH<sub>3</sub>COO)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். தாலியத்தின் அசிட்டேட்டு உப்பாக இச்சேர்மம் வகைப்படுத்தப்படுகிறது. நுண்ணுயிரியலில் ஒரு தெரிவு செய்யப்பட்ட வளர்ச்சி ஊடகமாக இது நச்சுத்தன்மை கொண்ட சேர்மமாகும். ஆனால் இது முடி உதிர்தல் முகவராகவும் பயன்படுத்தப்படுகிறது. 8 மி.கி/கி.கி அளவு உட்கொள்ளப்பட்டால் இது கடுமையான நச்சுத்தன்மையை ஏற்படுத்தும். மேலும் பெரியவர்களுக்கு இச்சேர்மம் ஏற்படுத்தும் குறைந்தபட்ச மரண அளவு 12 மி.கி/கி.கி ஆகும்.
# தாலியம்(III) அசிட்டேட்டு

## தயாரிப்பு

80% அசிட்டிக் அமிலத்தை தாலியம்(III) ஆக்சைடுடன் சேர்த்து வினைபுரியச் செய்வதன் மூலம் தாலியம்(III) அசிடேட்டைத் தயாரிக்கலாம். மேலும் விளைபொருள் அசிட்டிக் நீரிலியாகப் படிகமாகிறது.
# தாலியம்(III) அசிட்டேட்டு

## பண்புகள்

நீரற்ற தாலியம்(III) அசிடேட்டு C2/c என்ற இடக்குழுவுடன் a = 15.54 Å b = 8.630 Å and c = 7.848 என்ற அணிக்கோவை அளவுருக்களுடன் Å உடன் β = 113.92° என்ற பிணைப்புக் கோணத்துடன் ஒற்றைச்சரிவச்சு படிக அமைப்பில் படிகமாகிறது. ஓர் அலகு செல்லுக்கு நான்கு வாய்பாட்டு அலகுகளும் 2.57 என்ற அடர்த்தியையும் இச்சேர்மம் கொண்டுள்ளது. ஒவ்வொரு தாலியம் அயனிக்கும் மூன்று அசிடேட்டு அயனிகள் இடுக்கிணைப்பாக பிணைந்துள்ளன.  
தாலியம்(III) அசிடேட்டு ஒற்றைநீரேற்றும் C2/c என்ற இடக்குழுவுடன் a = 9.311 Å, b = 14.341 Å, c = 9.198 Å, β = 119.69 ° என்ற அணிக்கோவை அளவுருக்களுடன் ஒற்றைச்சரிவச்சு படிக அமைப்பில் படிகமாகிறது. மேலும் அலகு செல் தொகுதி V = 1067.0 Å3 Z = 4, 2.49. என்ற அடர்த்தியையும் கொண்டுள்ளது.